شەفەق نیوز/ سەرۆک دەزگای گشتی ئاسەواری و کەلەپوور، لەیس مەجید، ئمڕوو دووشەممە راگەیان ک لە وەرز مینەکردن و وەشکین وەهار ٢٠٢٢، شاند عراقی ئەڵمانی بەلەمیگ ئاسەواری لە دەورگرد شار وەرکا لە پارێزگای موسەنا پەیا کرد.
مەجید لە بەیاننامیگ رەسیە ئاژانس شەفەق نیوز وت: دەزگاگە ئەوەسا کار لە خاسەوکردن ئەو بەلەمە کەێد، تا لە ئایندە بخەێدەی وەرچەو جەماوەر، و دووپات کرد ک لە ساڵ ٢٠١٨ ئی بەلەمە پەیا ککریگە، ئەوەیش لە مەوقەی کارکردن لە خوەرهەڵات شار وەرکا پەیا، و ئەو ناوچە جیماگەی جووەیلیگ کۆنە لەناوی هەس، ک هیمان نشان دەوڵەمەنی ژیان گوزەشتەی وەرکا دەێد.
و دیاری کرد ک لە ساڵەیل گوزەشتە ئەو بەلەم ناسکە کەفتە وەر  خورمیان، ک بەشیگ لەلی کەفتە بان زەوی، و جویلەی ماشینەیل بویە هەڕەشەی گەورەیگ لەبانی، ئەراوە تیم عراقی ئەڵمانی ئەو بەلەمە خستە دەیشت، ودراوردەی.
